ร้านนี้อยู่ตรงไฟแดงแยกคีรี ติดกับศูนย์ยนตรกิจ ร้านสีชมพูสดใส
ที่จริงร้านนี้ก็เปิดมานานแล้ว แต่พี่ชายเคยลงไปซื้อบอกไม่ค่อยอร่อย ก็เลยไม่ได้ลองทานซักที
แต่วันนี้ขับรถผ่าน ก็ลองซะหน่อยก็ได้ แค่ถ้วยละ 15 บาทเอง
เข้าไปถึงร้านก็รู้สึกว่าร้านค่อนข้างสะอาด ตบแต่งน่ารัก มีรายละเอียดเล็กๆน้อยๆ 
นั่งกินที่ร้านรู้สึกคุ้มค่า มีน้ำเย็นบริการฟรี
สั่งไอติมมา 1 ถ้วย มี 5 ลูก ก็เลยได้ชิมทั้งหมด 5 รสชาติ 
ชาเย็น อร่อยดี รสชาติเหมือนเอาชาเย็นที่ชงแบบเข้มข้นไปแช่จนเป็นน้ำแข็ง
ข้าวโพด ก็พอใช้ได้ หอมกลิ่นข้าวโพดมีเนื้อข้าวโพดมาด้วย
ทุเรียน กลิ่นแรง ไม่ค่อยชอบ
กล้วยหอม ไม่ค่อยอร่อย
ขนุน อันนี้ก็อร่อย มีเนื้อขนุนติดมานิดหน่อย
ก่อนมาทานคิดว่าคงจะไม่เท่าไหร่ แต่ยอมรับว่าอร่อยกว่าที่คิดไว้
รสชาติอาจจะไม่ได้หอมมันมาก เพราะขายราคาถูก แต่บางรสก็อร่อยใช้ได้เลย
ใครที่ผ่านไปแถวแยกคีรี แวะทานได้ ไอติมราคาประหยัด อร่อยตามราคา คุ้มค่าแน่นอน



